**N Á R O D N Á R A D A  S L O V E N S K E J R E P U B L I K Y**

**VII. volebné obdobie**

**Návrh**

**ZÁKON**

 **z ........... 2017,**

**ktorým sa  mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov**

**a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

 Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z., zákona č. 265/2015 Z. z. a zákona č. 306/2016 Z. z. sa mení takto:

V § 4 odsek 3 znie:

„(3) Limit spoluúčasti 0 eur sa vzťahuje na poistenca, ktorý k prvému dňu kalendárneho štvrťroka

a) nedovŕšil tri roky veku,

b) je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom,

c) je poberateľom invalidného dôchodku,[5)](https://www.slov-lex.sk/pravne-predpisy/SK/ZZ/2011/363/20151101#poznamky.poznamka-5) invalidného výsluhového dôchodku[6)](https://www.slov-lex.sk/pravne-predpisy/SK/ZZ/2011/363/20151101#poznamky.poznamka-6)alebo je invalidný a nevznikol mu nárok na invalidný dôchodok,[5)](https://www.slov-lex.sk/pravne-predpisy/SK/ZZ/2011/363/20151101#poznamky.poznamka-5)

d) je poberateľom starobného dôchodku, dôchodku z výsluhového zabezpečenia policajtov a vojakov[6)](https://www.slov-lex.sk/pravne-predpisy/SK/ZZ/2011/363/20151101#poznamky.poznamka-6)vo veku ustanovenom na vznik nároku na starobný dôchodok, dôchodku z iného členského štátu, Nórska, Lichtenštajnska, Islandu, Švajčiarska, ak nie je poistený v tomto štáte, nie je poberateľom dôchodku z tretieho štátu,

e) dovŕšil dôchodkový vek a nevznikol mu nárok na starobný dôchodok.“.

**Čl. II**

 Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., 317/2016 Z. z. a zákona č. 356/2016 Z. z. sa dopĺňa takto:

Za § 86r sa vkladajú § 86s a 86t, ktoré vrátane nadpisov znejú:

**„§ 86s**

**Prechodné ustanovenie k úpravám účinným od 1. júna 2017**

Limit spoluúčasti podľa osobitného predpisu[16c)](https://www.slov-lex.sk/pravne-predpisy/SK/ZZ/2004/581/20161101#poznamky.poznamka-16c)v znení účinnom od 1. júna 2017 zdravotná poisťovňa prvýkrát použije na účely úhrady čiastky, o ktorú bol limit spoluúčasti prekročený, za tretí štvrťrok 2017.

**§ 86t**

**Prechodné ustanovenie k úpravám účinným od 1. júla 2017**

V konaní začatom pred 1. júnom 2017, ktoré nebolo právoplatne skončené, sa postupuje podľa predpisov účinných do 31. mája 2017.“.

**Čl. III**

 Tento zákon nadobúda účinnosť 1. júna 2017.